TOP 09

TOP 09 je česká stredopravicová politická strana. Jej názov je zložený z počiatočných písmen slov "Tradice", "Odpovědnost", "Prosperita" a číslovky 09, ktorá označuje rok jej vzniku. 

Pro-európsky ladená TOP 09 sa hlási k liberálnemu a fiškálnemu konzervativizmu a odsudzuje populizmus. Bola založená ako alternatívna strana ku kresťanskodemokratickej KDU-ČSL a v určitých obdobiach pomerne euroskeptickej ODS. 

Prvým predsedom strany bol Karel Schwarzenberg, ktorý bol jednohlasne zvolený na ustanovujúcom sneme. Podpredsedom bol spoluzakladateľ Miroslav Kalousek, bývalý predseda KDU-ČSL a minister financií Česka. Po voľbách do poslaneckej snemovne v roku 2010 vytvorila koaličnú vládu spolu so stranami ODS a Věci veřejné. Po afére premiéra Petra Nečasa strana v predčasných voľbách v roku 2013 síce stratila 15 mandátov, ale predstihla tradičnú pravicovú jednotku na politickej scéne Česka, konzervatívnu ODS. 

V roku 2015 sa novým predsedom strany stal Miroslav Kalousek, Karel Schwarzenberg sa stal čestným predsedom. 

Vo voľbách v roku 2017 skončila ôsma so ziskom iba 7 mandátov. Novým predsedom sa v novembri 2017 stal europoslanec Jiří Pospíšil, ten v úrade predsedu vydržal dva roky a v novembri 2019 ho nahradila Markéta Pekarová Adamová, poslankyňa Poslaneckej snemovne a dovtedajšia prvá podpredsedníčka strany. Od roku 2025 je predsedom strany Matěj Ondřej Havel.

Od roku 2020 bola TOP 09 súčasťou liberálne konzervatívnej stredpravicovej koalície SPOLU, spoločne s ODS a KDU-ČSL. Koalícia SPOLU v snemovných voľbách v roku 2021 zvíťazila s 27,79 % hlasov a vytvorila vládu s liberálnymi Pirátmi a Starostami.

Strana býva označovaná za "stranu pražskej kaviarne", čo reflektuje fakt, že okrem Prahu strana od roku 2013 nemá príliš dobré volebné výsledky, prípadne za "kniežaciu" či "šľachtickú" stranu, čo vychádza z faktu, že väčšina politicky aktívnych českých šľachticov sa v minulosti angažovala či dodnes angažuje práve v TOP 09.

 Galéria 

 Volebné výsledky 
+VoľbyVolebný líderHlasyHlasy v %MandátyPozícia2010Karel Schwarzenberg  873 83316,7%Koalícia s ODS, VV/LIDEM2013Karel Schwarzenberg 596 35712,0%Opozícia2017Miroslav Kalousek268 8115,3%Opozícia2021Markéta Pekarová Adamovásúčasť koalície SPOLUKoalícia s ODS, KDU-ČSL, Piráti a STAN (2021 - 2024)Koalícia s ODS, KDU-ČSL a STAN (2024 - 2025)2025Vlastimil Váleksúčasť koalície SPOLUOpozícia

 Zastúpenie TOP 09 vo vláde 

 Vláda Petra Nečasa 
+RezortČlen vládyStranaNástup do úraduOdchod z úradu1. podpredseda vlády a
Minister zahraničných vecíKarel SchwarzenbergTOP 0913. júla 201010. júla 2013Minister financiíMiroslav KalousekTOP 0913. júla 201010. júla 2013Minister zdravotníctvaLeoš HegerTOP 0913. júla 201010. júla 2013Minister práce a sociálnych vecíJaromír DrábekTOP 0913. júla 201031. októbra 2012Ludmila MüllerováTOP 0916. novembra 201210. júla 2013Minister(ka) kultúryJiří BesserSTAN(za TOP 09)16. decembra 2011Alena HanákováSTAN(za TOP 09)20. decembra 201110. júla 2013

 Vláda Petra Fialu 
+RezortČlen vládyStranaNástup do úraduOdchod z úraduPodpredseda vlády
Minister zdravotníctvaVlastimil VálekTOP 0917. decembra 202115. decembra 2025Minister/ka pre vedu a výskumHelena Langšádlová
Marek ŽenísekTOP 09
TOP 0917. decembra 2021
16. mája 20245. mája 2024
15. decembra 2025

 Výsledky v regiónoch 

 Referencie 

 Pozri aj 

 KDU-ČSL
 ODS
 Karel Schwarzenberg
 SPOLU

 Iné projekty 

 Externé odkazy 

 webové sídlo strany

 Zdroj 




Kategória:Politické strany v Česku